stanford-oval/wikipedia huggingface dataset:
ניהול משברים
משברים בולטים > בישראל > משבר המכשירים התקולים של סלקום

החל מחודש מרץ 1995 החלו להצטבר במשרדי סלקום תלונות רבות על ניתוקים בלתי-מוסברים באזורי הקליטה. באותה תקופה היו לסלקום 85 אלף מנויים, ורבים מהם מצאו את עצמם מנותקים מהרשת. החשד היה שמקור הבעיה הוא בתשתית הסלולרית שהייתה מבוססת על ציוד של חברת "נורטל". לשם איתור התקלה הובאו 70 מהנדסי תקשורת מגרמניה, שפעלו במשך כחצי שנה, כשהם בודקים בכל פעם רכיב אחר של הרשת. בינתיים התקלות החריפו, וסלקום איבדה את המוניטין הטוב לו זכתה בתחילה, והחברה נקלעה למשבר תדמית קשה.
אורן מוסט, סמנכ"ל החברה באותה תקופה, סיפר: "היינו במשבר אדיר כיוון שבמשך כל תקופת המשבר לא ניתן היה לגלות בבקרת איכות את הסיבה לתקלה, וגם מומחים מהעולם לא הצליחו לעזור. נפח התעבורה ברשת סלקום באותם ימים ירד בעשרות אחוזים. משרד התקשורת איים להקפיא את הרישיון של החברה, ובתוך החברה היה אז תסכול עמוק מאוד... אבל בכל התקופה הזו הבנו שאנחנו אחראים בלעדיים לנעשה כלפי הלקוח, כי להם לא חשוב בכלל מי אשם ומי לא אשם". החברה הפסיקה לחייב את הלקוחות בתשלום עבור זמן אוויר למשך 3 חודשים.
ביוני 1995 גילו לבסוף מהנדסי "נורטל" שמקור התקלה הוא בבעיית תוכנה במכשירי הסלולר מסוג "מוטורולה אלפא", שהיו באותו זמן אצל כ-75% מהלקוחות. חברת "מוטורולה" התגייסה לפתרון הבעיה ופותחה גרסת תוכנה חדשה למכשירים. סלקום גייסה 500 סטודנטים שיסייעו למערך פעילות טעינת התוכנה החדשה, והחברה נאלצה לקרוא לכל בעלי המכשירים להגיע פיזית למשרדיה כדי להתקין את התוכנה המתוקנת. בשלב מסוים אף שכרה את היכל הספורט יד אליהו למתן שירות ללקוחות. עם תום המשבר החברה התאוששה, ובסוף 1995 התגאתה ב-195 אלף מנויים. כצעד ענישה נגד חברת מוטורולה, עברה סלקום למכירת טלפונים מתוצרת נוקיה ואריקסון.
משברים בולטים > בישראל > משבר ארומה

בנובמבר 2006 פורסם כי סהר שפע, מבעלי רשת בתי הקפה ארומה אספרסו בר, הפסיד בתביעת לשון הרע שהגישה כנגדו עובדת של חברת כלמוביל, שאליה פנה שפע, בעת שביקר במשרדי החברה, במילים פוגעניות בדבר מוצאה המזרחי ומעמדה הכלכלי. הפרסום גרם לתגובות נזעמות כלפי רשת ארומה, ובהן גם קריאה לחרם צרכנים. לשם ניהול המשבר פנתה רשת ארומה ישראל למשרד יחסי ציבור המתמחה בניהול משברים, וזה הדגיש כי לסהר שפע אין חלק בבעלות על רשת ארומה ישראל, אלא הוא בעליה של רשת נפרדת, ארומה תל אביב. הרשת הודיעה כי היא שוקלת להדגיש את הבידול בין שתי הרשתות, שעד למשבר זה פעלו במיתוג משותף. בניסיון לצמצם את הנזק התנצל סער שפע בפני מלי שלו, הסכים לפצותה בסכום של 100,000 ש"ח, ופרסם התנצלות פומבית.
משברים בולטים > בישראל > משבר התקלות ב-yes

בחודשים ספטמבר ואוקטובר 2007 התמודדה חברת שידורי הלוויין yes עם משבר חריף שנבע משיבושים בקליטת שידוריה שנגרמו על ידי גורמים שלא בשליטתה. השיבושים גרמו לתלונות של הלקוחות, שהלכו וגברו עם התמשכות השיבושים. בין השאר, הוגשו כנגד החברה תביעות ייצוגיות על סך עשרות מיליוני שקלים. הטיפול של החברה במשבר כלל ניסיון לטפל בגורמים שלהם יוחסו השיבושים, פרסום מודעות הבהרה שבהן ייחסה החברה את השיבושים לפעילות ביטחונית חריגה בתקופה זו, מתן פיצוי ללקוחות בדמות גישה חופשית לסרטי קולנוע שניתנו בתשלום בימים כתיקונם, ולאחר מכן פתיחת כל ערוצי החברה לכל הלקוחות ללא תוספת תשלום, לתקופה של שלושה חודשים. צעד אחרון זה אינו רק בגדר פיצוי, אלא יש בו תרומה לשימור הלקוחות, מפני שעזיבת החברה ומעבר לספק אחר מביאה לאובדן הפיצוי.
מנכ"ל החברה, רון אילון, התייחס למשבר ואמר:
אנחנו בעיצומו של צונאמי, ועם צונאמי כזה קשה להתמודד. זה פשוט סיפור הזוי שאנחנו יודעים מתי התחיל, אבל לא יודעים מתי ייגמר. מעולם לא הייתה בישראל חברה מסחרית שהתמודדה עם משבר כזה. משווים את המשבר שלנו לסיליקון בחלב או למשבר השניצלים של טבעול, אבל זה בכלל לא על אותה סקאלה. במקרה שלנו, לא יודעים מתי זה ייגמר. אם היו אומרים לי לפני עשרה ימים שזה יימשך עד עכשיו, הייתי אומר שמדובר בהזיה".
משברים בולטים > בישראל > פרשת בן זיגייר

בן זיגייר היה סוכן "המוסד", אזרח אוסטרלי-ישראלי, שנעצר בשנת 2010 בחשד לעבירות ביטחון, וב-15 בדצמבר 2010 התאבד בכלא. בישראל הוצא צו איסור פרסום על מידע זה, אך ב-12 בפברואר 2013 פורסמה הפרשה ברשת טלוויזיה אוסטרלית. "המוסד" לא נערך לשידור זה, אף שידע על התוכנית לפרסמו. פרסומים בישראל על התחקיר ששודר באוסטרליה צונזרו מיד, מכוח צו איסור הפרסום, אך צעד זה רק הגביר את העניין בפרשה בישראל ובעולם, והביא לפריצת איסור הפרסום על ידי חברי כנסת ואתרי אינטרנט. כעבור יממה הוסר חלקית צו איסור הפרסום, וניתן אישור רשמי לקיומו של העציר, אך הנזק בניהול הלקוי של המשבר נגרם. הפרשן עמיר רפפורט כתב על כך: "הסכר נפרץ בסופו של דבר בשיטפון אדיר שרק הועצם על ידי ההתנהלות הישראלית התקשורתית האנאכרוניסטית. את הנזק האמיתי לביטחון המדינה עקב הפרסומים רק תמיר פרדו ואנשיו יכולים להעריך. לפי התנהלותם, אפשר להעריך כי הוא אינו קטן." הפרשן יוסי מלמן ציין: "אם ההודעה שיצאה אמש הייתה מתפרסמת בזמן המעצר, הסיפור היה גווע כבר לפני שנתיים, ולא היה זוכה להד התקשורתי שקיבל ברמה הבינלאומית והמקומית, אך ההתעקשות למנוע מכלי התקשורת בישראל אפילו למחזר ידיעות שפורסמו כבר ברחבי העולם. זו גישה אנכרוניסטית, שמעידה שמי שקיבל את ההחלטה חי במאה הקודמת ומתקשה להבין כיצד פועלת תקשורת ההמונים ובמיוחד המדיום החדש - פייסבוק, טוויטר, אתרי אינטרנט ובלוגרים - בעשור השני של המאה ה-21."
משברי סייבר

עידן הקידמה הדיגיטלית של המאה ה-21 והשימוש הנרחב בבבסיסי נתונים גדולים ורגישים, יצר בשנים האחרונות סוג חדש של משברים - משברי סייבר. משברי סייבר מתרחשים על בסיס יומי וארגונים גדולים וקטנים כאחד נופלים קורבן לפורצים המנסים לעשות שימוש במידע רגיש שיש לארגונים. הארגונים שלמחשביהם מתרחשת פריצה נותרים לא פעם ללא יכולת לבצע מענה אפקטיבי בפרק זמן קצר והכרחי. איום הסייבר הפך לאחד האיומים המרכזיים של ארגונים רבים. הערכות שונות טוענות כי הנזק שנגרם ב-2016 לכלכלה האמריקאית בלבד כתוצאה ממשברי סייבר נע בין 57 ל-109 מיליארד דולר. כתוצאה משטף פריצות הסייבר האדיר חברות רבות פונות לחברות הגנת סייבר ולוחמת סייבר מתוך מחשבה שמוכנות ארגונית עוסקת במניעת החדירה של הפורצים. עם זאת, תחום חדש ועולה, אשר ארגונים רבים נדרשים לו הוא מוכנות לאירוע לאחר שהתרחש. בארה״ב, באיחוד האירופי ולאחרונה גם בישראל נכנסו לתוקף תקנים מחמירים הן על חובת דיווח של ארגונים והן של סטנדרט מוכנות גבוה.
בעוד ברבים מאירועי הסייבר של השנים האחרונות התמריץ של הפורצים הוא תמריץ כספי לא תמיד כך הוא הדבר. לא פעם מדובר בפריצות שהן למעשה טרור קיבנטי דוגמת תקיפה שהתרחשה ב-2017 ושיתקה בתי חולים בבריטניה, או ניסיונות התערבות של מדינה זרה (דוגמת הפריצה לשרתי המפלגה הדמוקרטית במערכת הבחירות לנשיאות האמריקאית ב-2016 המשויכת לרוסיה). במקרים אחרים אלו ארגונים אנרכיסטיים הפועלים לקידום אידאולוגיות ו/או עובדים לשעבר המעוניינים לנקום בארגון. באופן דומה, ישנם סוגים שונים של אירועי סייבר - חלקם בעלי אופי הרסני לארגון וחלקם קלים יותר. בעוד בחלק מהארגונים האירוע מאופיין בנעילה של מחשבים במקרים אחרים ההאקרים מצויים במערכת תקופה ממושכת ללא ידיעת הארגון וממתינים לשעת כושר לעשיית שימוש במידע שברשותם.
משברי סייבר > משברי סייבר מרכזיים

אחד מאירועי הסייבר הגדולים שהתרחשו בשנים האחרונות הוא אירוע הסייבר שהתרחש בחברת Yahoo! שהוביל לנזק תדמיתי חסר תקדים, פגיעה כלכלית שמוערכת במאות מיליוני דולרים, ולקיצוץ בשכרה של מנכ״לית החברה דאז, מריסה מאייר. נסיבות הפריצה ל-Yahoo! עדיין נמצאות תחת חקירה של ה-FBI. בנוסף, בשנת 2017 מתקפת הכופרה המכונה WannaCry פגעה בגופים ממשלתיים וציבוריים ב-130 מדינות ולפגיעה זמנית בבתי חולים ברחבי בריטניה. אירועים נוספים הם הפריצה והסחיטה של חברת HBO ערב השקת העונה השישית של סדרת הדגל של החברה ב-2016 ׳משחקי הכס׳, הפריצה והסחיטה של חברת Netflix ערב השקת הסדרה ׳כתום הוא השחור החדש׳, חברת Ashley Madison ועוד. אירועי הסייבר לא פסחו על ישראל, בשנים האחרונות, בין היתר נפלו קורבן ׳בנק יהב׳ לניסיון פריצה כמו גם חברת ישרכארט.
משברי סייבר > מוכנות לאירועי סייבר

ככל שהמודעות לקיומם של משברי סייבר ולשכיחות הגבוהה שלהם גוברת, כך ארגונים רבים בוחרים להשחיז את המיומנויות של ההנהלה הבכירה שלהם כמו גם של עובדים. הדרך הנפוצה ביותר להתגוננות היא שכירה של שירותי חברות הגנת סייבר ולוחמת סייבר. עם זאת, מדובר בפתרון חלקי, שכן לא פעם האקרים מצליחים להערים על הטכנולוגיות אותן הן מפתחות. ממצאים מדאיגים מ-2016 מצביעים על כך ש-62% ממנהלי IT נוטים לא לדווח על אירועים להנהלה. נתון זה מעיד על הפער בין רמת המוכנות בכל הנוגע לשימוש באמצעים טכנולוגים לבין מוכנות ׳רכה׳ הקשורה במודעות, מיומנויות ותרגול. לכן, כיום, תפיסה שלמה של מוכנות עוסקת בתרגול הנהלות ועובדים, הכנת נוהלי עבודה סדורים, משחקי מלחמה עסקיים, צוותי תגובה וייעוץ. בין היתר התקינה האירופית, ה-GDPR, דורש מארגונים לקדם מיומנויות של מוכנות, כמו גם חברות ביטוח אשר מקשיחות את תנאי הפרמיה לביטוח סייבר.
ראו גם

ניהול סיכונים
ארץ החיות הקטנות

ארץ החיות הקטנות (באנגלית: Critter Country) הוא אחד מה"ארצות" או ה"אזורים" בפארקי השעשועים דיסנילנד שבקליפורניה, ודיסנילנד שבטוקיו שבבעלות חברת וולט דיסני.
דיסנילנד

בדיסנילנד שבקליפורניה, היה בתחילה אזור של מתקנים המציגים את חיי ה-אינדיאנים. בשנת 1972 הפך האזור ל"ארץ הדובים" (Bear Country) בשל הקמת מתקן ג'מבורי דובי הכפר. בשנת 1988 שונה שם הארץ לארץ החיות הקטנות עם הקמת הר הרסס.
בארץ זו שני מתקנים: הר הרסס, וקייקי דיווי קרוקט (Davy Crockett Explorer Canoes). בשנת 2002 הוחלף מתקן ג'מבורי דובי הכפר במתקן הרפתקאותיו הרבות של פו הדוב.
דיסנילנד טוקיו

עם פתיחת הר הרסס בדיסנילנד שבטוקיו הוקמה ארץ החיות הקטנות יחד עם ההר. הר הרסס הוא אחד משני מתקנים בארץ זו (השני הוא הקייקים של האחים הבונים (Beaver Brothers Explorer Canoes). בשל גודלה הקטן של הארץ והפופולריות של מתקן הר הרסס, הארץ הומת אדם במרבית שעות היום.
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
טאיה אטסקה סלאסי

טאיה אטסקה סלאסי אמדה (באמהרית: ታዬ አጽቀሥላሴ; נולד ב-13 בינואר 1956) הוא פוליטיקאי ודיפלומט אתיופי המכהן כנשיא אתיופיה החל מ-7 באוקטובר 2024. עד לתחילת כהונתו כנשיא שימש במשך מספר חודשים כשר החוץ של אתיופיה, ולפני כן שימש במספר הזדמנויות כשגריר אתיופיה באומות המאוחדות.
ביוגרפיה

טאיה נולד בדברק שבגונדר, מחוז בגמדר, האימפריה האתיופית. הוא למד מדעי המדינה, יחסים בינלאומיים ולימודים אסטרטגיים באוניברסיטת אדיס אבבה ובאוניברסיטת לנקסטר שבאנגליה.
החל משנת 2018 שימש כשגריר אתיופיה באומות המאוחדות. בנוסף, שימש גם כשגריר אתיופיה במצרים. ב-18 בינואר 2023 מונה ליועץ ראש ממשלת אתיופיה לענייני חוץ. ב-8 בפברואר 2024  החליף את דמקה מקונן כשר החוץ של אתיופיה לאחר התפטרותו של מקונן ב-26 בינואר.
ב-7 באוקטובר 2024 מונה כנשיא אתיופיה במקומה של סאהלה–וורק זוודה, אשר התמודדה עם ביקורת ציבורית ועם מתיחות על ראש ממשלת אתיופיה אביי אחמד.
הערות שוליים

↑  Addis Insight, Ambassador Taye Atske Selassie Faces Ethiopia-Somalia Relations as First Assignment, Addis Insight, ‏2024-02-08 (באנגלית אמריקאית)
↑  New Permanent Representative of Ethiopia Presents Credentials | Meetings Coverage and Press Releases, press.un.org
↑  The International Year Book and Statesmen's Who's Who Online, Brill (באנגלית)
↑  Consulate General in Los Angeles hosts Business to Government Pre-Investment Virtual Meeting in West Coast of USA (May 21, 2021) – Embassy of Ethiopia, ‏2021-05-21 (באנגלית אמריקאית)
↑  PM Abiy Ahmed announces new appointments to high level positions, Welcome to Fana Broadcasting Corporate S.C, ‏2023-01-20 (באנגלית אמריקאית)
↑  Account, Ethiopia's Spy Chief Appointed as Deputy Prime Minister, Taye Atske Selassie Takes Foreign Minister Role, Borkena Ethiopian News, ‏2024-02-08 (באנגלית אמריקאית)
↑  "Ethiopia Lawmakers Vote Taye as New President in Surprise Move". Bloomberg.com (באנגלית). 2024-10-07. נבדק ב-2025-01-11.
↑  Taye Atske Selassie Elected New President of Ethiopia, ‏2024-10-07 (באנגלית אמריקאית)
| נשיאי אתיופיה |
| --- | --- | --- |
| הרפובליקה העממית | מנגיסטו היילה מריאם • טספאי גברה קידן |  |
| הרפובליקה הפדרלית | מלס זנאווי • נגסו גידאדה • גירמה וולדה גיורגיס • מולטו טשומה • סאהלה–וורק זוודה • טאיה אטסקה סלאסי |  |
סטודיו לחלומות

| --- | --- |

לוגו הסדרה בעברית
 מבוסס על:  הקול בראש
 סוגה:  הנפשה, קומדיה, יצירה
 יוצרים:  מייק ג'ונס
 כותבים:  מייק ג'ונס
 בימוי:  מייק ג'ונס
 מדבבים:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  4
 הפקה
 מפיק:  ג'קלין סיימון
 מפיקים בפועל:  מייק ג'ונס, פיט דוקטר
 חברת הפקה:  פיקסאר
 הפצה:  Disney Platform Distribution
 מוזיקה:  נמי מלומד
 אורך פרק:  27-31 דקות
 שידור
 רשת שידור:  דיסני+
 תקופת שידור מקורית:  11 בדצמבר 2024
 קישורים חיצוניים
 אתר רשמי
 דף התוכנית ב-IMDb
סטודיו לחלומות (באנגלית: Dream Productions) היא מיני-סדרה קומית אמריקאית בהנפשה ממוחשבת, אשר נוצרה, בוימה ונכתבה על ידי מייק ג'ונס בהפקת פיקסאר. העלילה מתרחשת בין אירועי הסרטים "הקול בראש" (2015) ו"הקול בראש 2" (2024) של הזיכיון "הקול בראש", והיא עוקבת אחר פולה פרסימון שמשתפת פעולה עם קסני על מנת ליצור את החלום הגדול הבא של ריילי.
ההפקה הופקה בפועל על ידי ג'ונס בשיתוף פיט דוקטר, המפיקה שלה היא ג'קלין סיימון והיא הולחנה על ידי נמי מלומד. המיני-סדרה הוכרזה ביוני 2023, כאשר ארבעת הפרקים שלה עלו לשירות הסטרימינג דיסני+ ב-11 בדצמבר 2024.
תקציר העלילה

המיני-סדרה מתרחשת באולפן שנמצא בתוך מוחה של ריילי, בו מפיקים חלומות עבורה. כשהבמאית של החלומות, פולה פרסימון, לא מצליחה להפיק חלומות טובים יותר, היא משתפת פעולה עם במאי החלומות בהקיץ קסני על מנת ליצור את החלום הגדול הבא.
דמויות

פולה פרסימון – במאית חלומות בהקיץ מוערכת.
קסני – במאי חלומות בהקיץ יהיר.
ג'נל  – עוזרת במאי.
זאק – במאי קומדיות.
שנג – במאי פעולה.
ג'יג'י – במאית סיוטים.
ריילי אנדרסון – ילדה בת 12.
שמחה – רגש בצבע צהוב שאחראית על האושר של ריילי.
גועל – רגש בצבע ירוק שאחראית על תחושת הגועל של ריילי.
פחד – רגש בצבע סגול שאחראי להגנה על ריילי מפני איומים פיזיים.
כעס – רגש בצבע אדום ששולט בכעס של ריילי.
עצב – רגש בצבע כחול שאחראית על עיבוד החוויות המטרידות של ריילי.
מדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| פולה פרסימון | פולה פל | לירון דרורי אלידי |
| קסני | ריצ'רד איואדי | אורי זלצמן |
| ריילי אנדרסון | קנזינגטון טלמן | מאיה לבני |
| שמחה | איימי פולר | דקלה הדר |
| גועל | ליזה לפירה | עינת אזולאי |
| פחד | טוני הייל | עידו רוזנברג |
| כעס | לואיס בלאק | אלברט כהן |
| עצב | פיליס סמית' | שירלי לילו |
| ג'ין | מאיה רודולף | שירלי לילו |
| ג'נל | אלי מאקי | ספיר דרמון |
סקירת הסדרה

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 4 | 11 בדצמבר 2024 | 11 בדצמבר 2024 |
פרקים

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | חלק 1: צוות החלומות | Part 1: The Dream Team | 11 בדצמבר 2024 |
| 2 | 2 | חלק 2: מחוץ לגוף | Part 2: Out Of Body | 11 בדצמבר 2024 |
| 3 | 3 | חלק 3: רומן! | !Part 3: Romance | 11 בדצמבר 2024 |
| 4 | 4 | חלק 4: לילה בלתי נשכח | Part 4: A Night to Remember | 11 בדצמבר 2024 |
הפקה

ב-16 ביוני 2023 דווח שתופק סדרת טלוויזיה שמבוססת על הסרט "הקול בראש" עבור שירות הסטרימינג דיסני+. מייק ג'ונס, שעבד על כתיבת הסרטים "נשמה" ו"לוקה", יצר, ביים וכתב את הסדרה, כאשר הוא גם המפיק בפועל שלה יחד עם פיט דוקטר. הסדרה הופקה על ידי פיקסאר במקביל להפקת הסרט "הקול בראש 2" שמשמש כהמשכון לסרט עליו מבוססת הסדרה, כאשר העלילה מתרחשת בין שני הסרטים. מפיקת הסדרה היא ג'קלין סיימון והיא הולחנה על ידי נמי מלומד.
טריילר הסדרה יצא ב-20 בנובמבר 2024. הסדרה עלתה לשירות ב-11 בדצמבר 2024, כאשר התאריך המקורי שלה היה 19 בפברואר 2025, בו הוחלט שתעלה הסדרה "ניצחון או הפסד".
הערות שוליים

↑  קייטי קמפיונה, ‘Inside Out’ TV Series In The Works For Disney+, באתר Deadline Hollywood‏, 9 באוגוסט 2024
↑  דייגו פראלטה, New 'Dream Productions' Trailer Returns to the World of 'Inside Out', באתר Collider‏, 20 בנובמבר 2024
סוניק – הסרט 2

| --- | --- |

כרזת הסרט בישראל
 מבוסס על:  "סוניק הקיפוד" של סגה
 בימוי:  ג'ף פאולר
 הופק בידי:  ניל ה' מוריץ טובי אשר טורו נקהרה היטושי אוקונו
 תסריט:  פטריק קייסי ג'וש מילר ג'ון ויטינגטון
 עריכה:  ג'ים מיי 
 שחקנים ראשיים:  ראו כאן
 מדבבים:  בן שוורץ (סוניק הקיפוד, Super Sonic) עמנואל קורטיל (דוקטור אגמן) אידריס אלבה (נאקלס הקיפודן) קולין אושונסי (מיילס "טיילס" פראוור) Donna J. Fulks בפסקה זו רשומה אחת נוספת שטרם תורגמה 
 מדבבים בעברית:  ראו כאן
 מוזיקה:  ג'נקי XL
 צילום:  ברנדון טרוסט
 מדינה:  ארצות הברית ארצות הברית
 חברת הפקה:  Original Film קבוצת סגה סאמי Blur Studio Marza Animation Planet
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ישראל 2 באפריל 2022 (הקרנה מוקדמת) ישראל 7 באפריל 2022 ארצות הברית 8 באפריל 2022
 משך הקרנה:  122 דקות
 שפת הסרט:  אנגלית
 סוגה:  הנפשה ממוחשבת לייב אקשן
 מקום התרחשות:  הוואי 
 תקציב:  90-110 מיליון דולר
 הכנסות:  405.5 מיליון דולר
 סרט קודם:  סוניק – הסרט (2020)
 סרט הבא:  סוניק – הסרט 3 (2024)
 דף הסרט ב־IMDb
 
לוגו הסרט באנגלית
סוניק - הסרט 2 (באנגלית: Sonic the Hedgehog 2, בתרגום חופשי לעברית: "סוניק הקיפוד 2") הוא סרט פעולה קומי אמריקאי בהנפשה ממוחשבת ולייב אקשן, המבוסס על זיכיון משחקי הווידאו "סוניק הקיפוד" של חברת סגה, ומהווה סרט המשך לסוניק – הסרט משנת 2020. הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון. בסרט מככבים בן שוורץ, המדבב את סוניק הקיפוד, וג'ים קארי בתור הנבל הראשי, דוקטור רובוטניק, לצד ג'יימס מרסדן וטיקה סאמפטר בתור טום ומאדי, ועם קולין אושונסי ואידריס אלבה המצטרפים לצוות השחקנים ומדבבים את דמותם של טיילס ונאקלס בהתאמה.
הסרט עלה לאקרנים בארצות הברית ב-8 באפריל 2022 על ידי סרטי פרמאונט, בשיתוף פעולה עם סגה סאמי. בישראל, הסרט עלה לאקרנים ב-7 באפריל 2022.
הפקה > פיתוח

באפריל 2020, הביע ג'יימס מרסדן עניין בסרט המשך עם מספר דמויות מזיכיון משחקי הווידאו, ביניהם מיילס "טיילס" פראוור, אשר הופיע בסצנת הסיום של הסרט. הבמאי ג'ף פאולר הביע עניין לעבוד על סרט המשך אשר יפרט על היחסים בין סוניק לטיילס.
בעקבות הצלחת הסרט הקודם, הוכרז סרט המשך ב-28 במאי 2020. בנוסף, אושר כי פאולר יהיה במאי הסרט, יחד עם פט קייסי וג'וש מילר בתור תסריטאים. טים מילר, האג'ים סאטומי והארוקי סאטומי חזרו גם הם בתור מפיקים בכירים, וניל ה' מוריץ, טובי אשר וטורו נקהרה הפיקו את הסרט.
ב-8 בדצמבר 2020, האמן פיל מארק הכריז כי טייסון הס, אשר עיצב את דמותו של סוניק בסרט הראשון, יחזור לסרט ההמשך.
ב-22 בדצמבר 2020, הכריז האתר The Illuminerdi שדמותו של נאקלס הקיפודן תופיע בסרט ההמשך, יחד עם דמות אנושית חדשה בשם "רנדל".
ב-10 בפברואר 2021 הוכרז שם הסרט, "סוניק הקיפוד 2".
ב-19 במאי 2021, תקציר עלילת הסרט נחשף כאשר פרמאונט הגישו אותו לקטלוג משרד זכויות היוצרים של ארצות הברית.
הפקה > ליהוק

בינואר 2020, ג'ים קארי הביע עניין בהשתתפות בסרט ההמשך. הוא הביע את תחושותיו לגבי דמותו, הנבל דוקטור רובוטניק, בסרט ההמשך: "לא משנה לי לעשות עוד סרט אחד מפני שזה היה ממש כיף, קודם כל, ואתגר אמיתי לשכנע את האנשים שיש לי IQ דיגיטלי-משולש... יש מלא מקום, אתה יודע, רובוטניק עדיין לא הגיע לנקודת השיא שלו." במרץ 2020, אישר מרסדן כי חתם על חוזים לסרטי המשך נוספים.
בינואר 2021, הכריזה טיקה סאמפטר שהיא תחזור לתפקידה בסרט ההמשך בתור מאדי. כמו כן, היא חשפה שצילומי הסרט יתרחשו בוונקובר והוואי.
במרץ 2021, הוכרז כי בן שוורץ וקארי יחזרו לתפקידיהם בתור סוניק ודוקטור רובוטניק בהתאמה. באפריל של אותה שנה, הוכרז כי מרסדן יחזור לתפקידו בתור טום וקאוסקי. בחודש יוני, נודע כי שמאר מור הצטרף לצוות השחקנים של הסרט.
באוגוסט 2021, אידריס אלבה הצטרף לצוות השחקנים בתור המדבב של נאקלס הקיפודן. בדצמבר, קולין אושונסי אישרה כי היא מדבבת את דמותו של טיילס גם בסרט ההמשך, לאחר שדיבבה את דמותו בסרט הראשון.
הפקה > צילומים

צילומי הסרט החלו ב-15 במרץ 2021 והסתיימו ב-12 במאי 2021 בוונקובר. צילומים נוספים הסתיימו בהוואי ב-25 ביוני 2021.
הפקה > פסקול

כשהטלפון של טום מצלצל הריגנטון הוא מנגינת הרקע של שלב "Green Hills" מהמשחקים של 1991 (למגה דרייב ולגיים גיר).
הפצה

ביולי 2020, הוכרז תאריך היציאה לאקרנים בארצות הברית, 8 באפריל 2022. הטריילר הראשון של הסרט יצא ב-9 בדצמבר 2021.
סרט המשך

בפברואר 2022, טרם יציאת הסרט לאקרנים, הוכרז כי סרט המשך נמצא בפיתוח. כמו כן, הוכרז כי סדרת טלוויזיה בכיכובו של אלבה המבוססת על דמותו של נאקלס הקיפודן, צפויה לעלות לשירות הזרמת המדיה פרמאונט+ ב-2023.
באפריל 2022, לאחר שקארי הודיע כי שוקל לפרוש מתעשיית הקולנוע, מפיקי הסרט מוריץ ואשר הודיעו כי תפקידו כרובוטניק לא ילוהק מחדש באף סרטי המשך, אם כי נותרו מלאי תקווה שיוכלו לכתוב תסריט טוב מספיק כדי שימשיך בתפקיד. באוגוסט 2024 יצא הטריילר הראשון ל-"סוניק 3", בו קארי משחק תפקיד כפול.
ב-9 באוגוסט 2022, הוכרז כי הסרט השלישי צפוי לעלות לאקרנים ב-20 בדצמבר 2024 תחת השם "סוניק – הסרט 3". ביוני 2024 סרטי פרמאונט הכריזו כי הסרט נדחה ביציאתו לאוקטובר 2024, אך חודש לאחר מכן, ביולי 2024, הם הכריזו כי הסרט חזר לתאריך יציאתו המקורית -  20 בדצמבר.
פרסים ומועמדויות

| פרס | קטגוריה | מועמד(ים) | תוצאה | סימוכין |
| --- | --- | --- | --- | --- |
| פרסי בחירת הילדים של ניקלודיאון | סרט אהוב | סוניק - הסרט 2 | זכייה |  |
| פרסי בחירת הילדים של ניקלודיאון | שחקן קולנוע אהוב | ג'ים קארי | מועמדות |  |
ביאורים

↑  בטריילר המדובב הראשון, שמו הוא "זנבות".
ניצחון או הפסד (סדרת טלוויזיה)

| --- | --- |

לוגו הסדרה
 סוגה:  הנפשה ממוחשבת, דרמה קומית, ספורט
 יוצרים:  קארי הובסון מייקל ייטס
 כותבים:  קארי הובסון מייקל ייטס
 בימוי:  קארי הובסון מייקל ייטס
 מדבבים:  ויל פורטה
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  8
 הפקה
 מפיק:  דייוויד לאלי
 מפיקים בפועל:  פיט דוקטר
 חברת הפקה:  Pixar Animation Studios
 הפצה:  Disney Platform Distribution
 צלמים:  Patrick Lin 
 מוזיקה:  רמין ג'וואדי 
 אורך פרק:  20 דקות
 שידור
 רשת שידור:  דיסני+
 תקופת שידור מקורית:  19 בפברואר 2025 – 12 במרץ 2025
 קישורים חיצוניים
 אתר רשמי
 דף התוכנית ב-IMDb
 
ניצחון או הפסד (באנגלית: Win or Lose) היא סדרת סטרימינג אמריקאית בהנפשה ממוחשבת, שיצרו קארי הובסון ומייקל ייטס בהפקת אולפני ההנפשה של פיקסאר עבור שירות הסטרימינג דיסני+. סדרת ההנפשה המקורית הראשונה של האולפן, נכתבה ובוימה על ידי הובסון וייטס מתוך רעיון שהם הגו, והפיקה דייוויד לאלי. הסדרה סובבת סביב קבוצת סופטבול משותף בחטיבת הביניים בשם החמוצים בשבוע שלפני משחק האליפות הגדול שלהם, כאשר כל פרק מציג את נקודת המבט של כל חבר באותם אירועים עבור כל אחד מהם משתקף בסגנון ויזואלי ייחודי.
ויל פורטה מדבב את הדמות הראשית, המאמן דן. פיקסאר פיתחה את הסדרה המקורית הארוכה עבור דיסני+ בדצמבר 2020, במהלך יום המשקיעים של דיסני, עם הובסון וייטס שיעבדו על הסיפון. הסדרה שואבת השראה מהשיחות בין הובסון וייטס, שיהיו להם תגובות שונות מאוד לאותם אירועים בדיוק בעבודה על "צעצוע של סיפור 4" (2019). נראה שההנפשה משתנה, ומבדילה את עצמה יותר מהמחיר הרגיל בכל פרק, עם ברנדן ביזלי, ברנדון קרן וטום זאק כראש ההנפשה.
הסדרה עלתה לראשונה בדיסני+ ב-19 בפברואר 2025, כולל בדיבוב העברי שלה.
תקציר העלילה

הסדרה עוקבת אחר קבוצת סופטבול בחטיבת הביניים שנקראת החמוצים בשבוע שלפני משחק האליפות הגדול שלהם. כל פרק של 20 דקות לוקח את אותם אירועים מחבר אחד אחר בקבוצה ואת נקודת המבט שלהם כשהמשחק מתקרב כמו שחקנים, הוריהם והשופט, כאשר שני סיפורים מוצגים במיוחד.
דמויות ומדבבים > דמויות ראשיות

ויל פורטה כמאמן דן, מאמן קבוצת הסופטבול המכונה החמוצים.
דמויות אחרות כללו את פרנק, השופט שנאבק למען הוריו שצעקו עליו על שיחות גסות, רייצ'ל, התופסת שעוברת יום רע כשהכול משתבש, וזורק אנוכי שדואג לעצמו עד שהפרק שלו יגלה שהוא מאוהב בבחורה.
שידור

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 19 בפברואר 2025 | 12 במרץ 2025 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי |
| --- | --- | --- | --- | --- |
| 1 | 1 | Coach's Kid | הבת של המאמן | 19 בפברואר 2025 |
| 2 | 2 | Blue | כחול | 19 בפברואר 2025 |
| 3 | 3 | Raspberry | אדום פטל | 26 בפברואר 2025 |
| 4 | 4 | Pickle | מסובכת | 26 בפברואר 2025 |
| 5 | 5 | Steal | גניבה | 5 במרץ 2025 |
| 6 | 6 | Mixed Signals | מסרים סותרים | 5 במרץ 2025 |
| 7 | 7 | I Got It | יש לה את זה | 12 במרץ 2025 |
| 8 | 8 | Home | בית | 12 במרץ 2025 |